《瑞鹤仙（戊申初度自韵）》
宋代·李曾伯

百年过半也。怅壮心零落，鬓星星也。风儿渐凉也。近中秋月儿，星初生也。田园暇也。矍铄哉、是翁也。记当时，弧矢垂门，孤负四方志也。

休也。牙签插架，玉帐持麾，总成非也。浮生梦也。皇皇欲、奚为也。趁身闲、随分粗衣淡饭，一笑星可妨也。问神仙，底处蓬莱，醉乡是也。

作者简介：李曾伯（1198年－1268年），字长孺，号可斋。原籍覃怀（今河南沁阳附近），南渡后寓居嘉兴（今浙江嘉兴）。南宋中晚期名臣、词人，太宰李邦彦之后。其词喜用慷慨悲壮之调，抒发忧时感世之情，自称“愿学稼轩翁（辛弃疾）”《四库提要》称其“才气纵横，颇不入格，要亦戛戛异人，不屑拾慧牙后”。有《可斋杂稿》等传世。